CELEX: 62010CA0344
Language: el
Date: 2011-10-20 00:00:00
Title: Συνεκδικασθείσες υποθέσεις C-344/10 Ρ και C-345/10 P: Απόφαση του Δικαστηρίου (τρίτο τμήμα) της 20ής Οκτωβρίου 2011 — Freixenet, SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (Αιτήσεις αναιρέσεως — Αιτήσεις καταχωρίσεως κοινοτικών σημάτων που απεικονίζουν φιάλη λευκού χρώματος, καθώς και φιάλη θαμπού μαύρου χρώματος, των οποίων η επιφάνεια καλύπτεται με σμύριδα — Απόρριψη της αιτήσεως καταχωρίσεως — Έλλειψη διακριτικού χαρακτήρα)

10.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 362/9
            
         Απόφαση του Δικαστηρίου (τρίτο τμήμα) της 20ής Οκτωβρίου 2011 — Freixenet, SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Συνεκδικασθείσες υποθέσεις C-344/10 Ρ και C-345/10 P) (1)
   
   (Αιτήσεις αναιρέσεως - Αιτήσεις καταχωρίσεως κοινοτικών σημάτων που απεικονίζουν φιάλη λευκού χρώματος, καθώς και φιάλη θαμπού μαύρου χρώματος, των οποίων η επιφάνεια καλύπτεται με σμύριδα - Απόρριψη της αιτήσεως καταχωρίσεως - Έλλειψη διακριτικού χαρακτήρα)
   2011/C 362/13
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Freixenet SA (εκπρόσωποι: F. de Visscher, E. Cornu και D. Moreau, δικηγόροι)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: A. Folliard-Monguiral)
   
      Αντικείμενο
   
   Αίτηση αναιρέσεως κατά της αποφάσεως του Γενικού Δικαστηρίου (τρίτο τμήμα), της 27ης Απριλίου 2010, T-109/08, Freixenet κατά ΓΕΕΑ, με την οποία το τελευταίο απέρριψε την προσφυγή της νυν αναιρεσείουσας κατά της από 30 Οκτωβρίου 2007 αποφάσεως του πρώτου τμήματος προσφυγών του ΓΕΕΑ (υπόθεση R 97/2001-1), σχετικά με αίτηση καταχωρίσεως ως κοινοτικού σήματος σημείου που απεικονίζει φιάλη λευκού χρώματος της οποίας η επιφάνεια καλύπτεται με σμύριδα — Παράβαση των άρθρων 7 (παράγραφος 1, στοιχείο β'), 73 και 38 (παράγραφος 3) του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1) [νυν άρθρων 7 (παράγραφος 1, στοιχείο β'), 75 και 37 (παράγραφος 3) του κανονισμού (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1)] — Προσβολή των δικαιωμάτων άμυνας και του δικαιώματος σε δίκαιη δίκη — Απόρριψη της αιτήσεως καταχωρίσεως — Έλλειψη διακριτικού χαρακτήρα
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί τις αποφάσεις του Γενικού Δικαστηρίου της Ευρωπαϊκής Ένωσης της 27ης Απριλίου 2010, Freixenet κατά ΓΕΕΑ (λευκή φιάλη της οποίας η επιφάνεια καλύπτεται με σμύριδα) (T-109/08), και Freixenet κατά ΓΕΕΑ (μαύρη θαμπή φιάλη της οποίας η επιφάνεια καλύπτεται με σμύριδα) (T-110/08).
            
         
               2)
            
            
               Ακυρώνει τις αποφάσεις του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), της 30ής Οκτωβρίου 2007 (υπόθεση R 97/2001-1) και της 20ής Νοεμβρίου 2007 (υπόθεση R 104/2001-1).
            
         
               3)
            
            
               Καταδικάζει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) στα δικαστικά έξοδα τόσο των πρωτοβάθμιων διαδικασιών όσο και των αναιρέσεων.
            
         
      (1)  ΕΕ C 274 της 9.10.2010.